Johann Andreas Helwig
Johann Andreas Hel(l)wig (26. jaanuar 1668 Berliin – 7. detsember 1719 Tallinn) oli Eestimaa vaimulik. Tema isa oli piiskop Jacob Helwig. 1677. aastal tuli ta koos isaga Tallinna. 1695. aastal sai ta Tallinna toomkiriku saksa koguduse diakoniks ja piiskopi praost-adjunktiks. 1714. aastal sai ta Oleviste kiriku koguduse ülempraostiks. Aastatel 1714–1719 oli ta Tallinna superintendent.